Toe ore | Health24
Posted by: Marita | 2011/04/03
Ek sukkel die afgelope paar dae baie met toe ore. Nadat ek Waxol in my ore gegooi het, het my huisdokter my ore uitgespuit en baie was uitgekry. Hy het ook antibiotiese druppels en kortisoon pilletjies voorgeskryf. My regter oor is egter nog steeds heeltemal " doof" , selfs al het die dokter Vrydag gesê hy kan nou die oordrom sien en daar is nie meer was nie. Wat kan ek nou doen om weer mooi te hoor?
Ek stel voor dat jy 'n oor-, neus- en keelspesialis konsulteer, aangesien daar 'n hele paar oorsake vir jou doofheid kan wees. 4 jaar | Seegogga se Bloggie
← goue see in die middel van die nag
Tips vir ‘n seevakansie. →
Posted on September 23, 2014	by seegogga
Gisteraand kry ek die WordPress Boodskap: Seegogga is 4 jaar oud!
Sowaar? Kan dit al so lank wees?
In hierdie 4 jaar het ek begin met al die verskillende tale wat ons praat, en toe Ma se seksboek briewe begin. Dit is later in boekvorm uitgegee.
Daar is seestories oor ons area en die storie van die Gelukkige Haai is raakgelees deur Adinda Vermaak wat ‘n leesboek vir gr 7 leerlinge saamgestel het. Sy was so goed om die haaistorie daarin te plaas (jippie!)
Een van my vinnige prentjies op die bloggie is deur die LIG tydskrif gecopy en gepaste en geplaas( gegaps?) sonder om my daarvoor erkenning te gee. (Jippie?)
Ek het Maankind ontdek en ‘n storietjie in haar boek ” My kort vir jou Sop” gekry.(Jippie!)
Ek het ontdek dat ons eie omgewing wonderlike goed het om oor te skryf en het selfs ‘n blog begin vir my strandplekkies. En nou en dan kry ek ‘n bespreking agv die bloggie!( Jippie!)
Na aanleiding van ‘n wenk van Toortsie, het ek begin skryf aan Ouma se bababoek briewe. Dit word die heel meeste van al my skrywes gelees. Ek hoop om in die toekoms nog inskrywings daar te maak. Daar is nog ‘n paar goed wat gese moet word. Ek hoop net dat my eie kinders ook nog daar sal lees.
Seegogga het wonderlike blogvriende gemaak en ek geniet elke dag almal se skrywes . Al lewer ek nie baie kommentaar nie( dis ‘n nagmerrie om op ‘n selfoon foutlose kommentaar te lewer), moet jy asb weet: Jy word gelees: deur Seegogga! Julle verstom my ook met julle algemense kennis, kennis van die taal, julle wysheid en julle skryftalent. Die internet op die sel maak dit soveel lekkerder om te lees -laataand in die bed, langs die see, gou -gou in ‘n restourant, oral waar jy vir iets moet wag……
Die bloggie het my gehelp om my gedagtes te orden in ‘n tyd toe die lewe rondom my baie deurmekaar was. Bloggietyd is bederftyd – en ons almal het bietjie bederf nodig.
Liewe Blogvriende, dankie dat julle dit alles vir my moontlik gemaak het. Eet nou maar ‘n stukkie koek vir my part ook, hoor.
Mmmm , ek sien nou vandag dat my spesiale blogmaatjie – die een waar dit alles begin het en wat my geleer blog het, OOK 4 jr oud geword het. Baie geluk Toorts, Kameel en Bokbaaivygie!
18 Responses to 4 jaar
September 23, 2014 om 12:37 nm
September 23, 2014 om 2:31 nm
September 24, 2014 om 3:17 nm
Dankie Toorts, as dit nie vir jou was nie, het ek nou nog gewonder hoe mens moet maak om te begin blog!
September 23, 2014 om 4:11 nm
Baie geluk seegogga. Wat my altyd warm om die hart maak wanneer ek aan jou blog dink, is die skrywe oor daardie seun in jou klas. Dit was so ‘n sensitiewe “storie,” en pragtig vertel.
September 23, 2014 om 7:46 nm
Baie dankie vir jou mooi kommentaar, Kameel. Dit is vir my n spesiale storie.
September 24, 2014 om 9:47 vm
Veels geluk! Jy was voorwaar bedrywig.Ek het die twyfelagtige eer dat een van my stories op ‘n werf vir skunnige stories beland het!
September 29, 2014 om 12:29 nm
O gaats Lewies, stuur stuur asb vir ons die link dat ons ook kan gaan loer!
September 24, 2014 om 10:08 vm
Veels geluk, liewe (nuwe) maatjie!
September 24, 2014 om 3:18 nm
Dankie Frannie! Welkom hier by my bloggie!
September 24, 2014 om 3:15 nm
September 29, 2014 om 8:23 vm
Sjoe. Baie geluk! En veral met al jou prestasies. Ek gaan nou ook lekker saamlees. xxx
September 29, 2014 om 12:31 nm
Hallo Pixie, welkom hier by my bloggie! Ek het gaan loer daar by jou, maar sien dat jy baie lanklaas geskryf het. Jy skryf goed en kan gerus aanhou!
Oktober 9, 2014 om 11:40 vm
Aangename kennis seegogga. Mag ek ook maar van jou stories lees? My blog is nou maar ‘n week oud en nog vol foute onder konstruksie. Ek hou egter van jou aanslag / gesindheid?
Oktober 9, 2014 om 3:16 nm
Hallo Spokie, baie welkom hier by my bloggie! Ek sal gaan loer daar by jou. Welkom in blogland!
Oktober 13, 2014 om 11:49 nm
Oktober 14, 2014 om 1:56 vm
Oktober 25, 2014 om 8:47 vm
Baie geluk. Klink of dit ‘n vrugbare 4 jaar was!
Oktober 25, 2014 om 9:15 vm
Baie dankie. Wel, ek dink beslis om te blog het my lewe verryk en ‘n ander dimensie gegee.